যারা পশ্চিমাদের বক্তব্য ব্যতীত সন্তুষ্ট হয় না উল্লেখিত মতামতগুলো তাদের সকল অহংবোধকে নির্বাক করতে বাধ্য। তবে মনে রাখতে হবে, ইসলামী রাষ্ট্র যেমন অতীত ইতিহাসের খ্রিস্ট ধর্মীয় পুরোহিত রাষ্ট্রতুল্য নয়, তেমনি এটি ধর্মনিরপেক্ষ রাষ্ট্রও নয়। তাই ধর্মনিরপেক্ষতাবাদ যদি কমিউনিজম রাষ্ট্রের আকৃতি ধারণ করে যেখানে ধর্মকে পুরোপুরি অস্বীকার করে এর সাথে শত্রুতামূলক আচরণ করা হয় এবং যাকে জাতির জন্য ‘আাফিমতুল্য ও কুসংস্কারের মিলনমেলা’ বলে গণ্য করা হয় এটি যেমন ইসলামে গ্রহণযোগ্য নয়। তেমনি ধর্মনিরপেক্ষতাবাদ যদি পাশ্চাত্যে ব্লকের রাষ্ট্রের আকৃতি ধারণ করে যারা নিজেদেরকে মুক্তবিশ্ব বলে নামকরণ করেছে, যেখানে ধর্মকে রাষ্ট্র থেকে বিচ্ছিন্ন করে রাখা হয়েছে এবং যেখানে সমাজ ও রাষ্ট্রের অর্থনীতি, রাষ্ট্রনীতি, সভ্যতা-সংস্কৃতি ও চারিত্রিক মূল্যবোধ ইত্যাদিকে ধর্মের প্রভাব থেকে সম্পূর্ণ দূরে রাখা হয়েছে, সেটিও ইসলাম সমর্থন করে না। কারণ এটি এমন বিশ্ব যেখানে স্রষ্টার অস্তিত্ব অস্বীকার করা হয় না বটে; কিন্তু রাষ্ট্র পরিচালনা তাঁর প্রদত্ত জীবন-বিধানের কোনো স্থান এবং এর কোনো প্রয়োজনীয়তা আছে বলে মনে করা হয় না।